Николай Юденич

Николай Николай улы Юденич (, , Мәскәү — 5 октябрь 1933, Каннар, Франция) — рус хәрби эшлеклесе, инфантерия генералы (1915). Беренче бөтендөнья сугышы вакытында иң уңышлы хәрби башлыкларның берсе, Ватандашлар сугышы вакытында төньяк-көнбатыш юнәлешендә совет хакимиятенә каршы хәрәкәт иткән көчләре белән җитәкчелек иткән.
 Тәрҗемәи хәл 
Коллеж киңәшчесе Николай Иван улы Юденич (1836—1892) гаиләсендә туган.

1881 елда Мәскәүдәге Александр хәрби укуханәсен, 1887 елда — Генштаб академиясен тәмамлый. 1892 елдан — Төркистан хәрби округы штабының өлкән адъютанты. 1894 елда рус гаскәренең Памир яуларында катнакан.

1902 елдан — 18-нчы укчы полкының командиры, шул полкының командиры буларак Рус-япон сугышында катнаша.

1907 елдан — Кавказ хәрби округынең генерал-фатирмейстеры, 1912 елдан — Казан хәрби округынең штабы башлыгы; бер елдан соң Кавказ хәрби округынең штабы башлыгы вазыйфасына тәгаенләнә.

Беренче бөтендөнья сугышы башында Кавказ гаскәрнең шатаб башлыгы, 1915 елның гыйварыннан аның командиры. 1916 елда уңышлы Әрзүрүм һәм Трабзон операцияләрен үткәрде. Февраль инкыйлабыннан соң — Кавказ фронты сәргаскәре, 1917 елның 2 (15) маенда Александр Керенский тарафыннан «борыкка буйсынмау» өчен вазыйфасыннан алынган. Истигъфага (отставкага) чыгып, гаилә белән Петроградта яшерен рәвештә яши.

1919 елның гыйнварында ялган документлар буенча, Финләндиягә, аннан соң Эстониягә мөһәҗирлеккә китә. Шул ук елның июлендә Юденич Александр Колчак тарафыннан Петроградка һөҗүм итәчәк Төньяк-Көнбатыш гаскәрнең башлыгы итеп тәгаенләнән һәм «Төньяк-Көнбатыш хөкүмәте» составына хәрби министр буларак керде.http://www.hrono.ru/biograf/bio_yu/judenich_nn.php Петроградка уңышсыз һөҗүмненнән соң (октябрь — ноябрь 1919) Юденич гаскәренең калдыклары Эстониягә китәргә мәҗбүр булганнар.

1920 елда Бөекбританиягә, ә соңрак Франциягә мөһәҗирлеккә китә. Мөһәҗирлектә сәясәттән читкә киткән. 1933 елның 5 октябрендә үпкә туберкулөзыннан вафат булган. 
 Галерея 

 Искәрмәләр 

 Тышкы сылтамалар 
 http://www.hrono.ru/biograf/bio_yu/judenich_nn.php